《送吴尚之太史谒告归桐城》
明代·袁宗道

与君三载游燕市，方内共结烟霞侣。清夜焚香礼法王，临风挥麈谈玄理。

君今拂衣归皖城，伊人遥在江水滨。一片素心向谁吐，三车疑义向谁论。

万事无如归去好，有足何妨蹈三岛。看君匹马度春明，使我心飞邯郸道。

作者简介：（1560—1600）荆州府公安人，字伯修。万历十四年会试第一。授编修，官终右庶子。时王世贞、李攀龙主文坛，复古摹拟之风极盛，宗道与弟袁宏道、袁中道力排其说。推崇白居易、苏轼，因名其斋为白苏斋。为文崇尚本色，时称公安体。有《白苏斋类稿》。